हिरासत में लिए जाने के बाद माफी मांगी, सिडनी- दिल्ली फ्लाइट की घटना
Air India passenger assaulted airline senior officer; सिडनी से दिल्ली जा रही एअर इंडिया की फ्लाइट में मारपीट की घटना सामने आई है। एक पैसेंजर ने एअर इंडिया के सीनियर ऑफिसर को थप्पड़ मारा है।
सिडनी से दिल्ली जा रही एअर इंडिया की फ्लाइट में मारपीट की घटना सामने आई है। एक पैसेंजर ने एअर इंडिया के सीनियर ऑफिसर को थप्पड़ मारा है। क्रू मेंबर की शिकायत के बाद दिल्ली एअरपोर्ट पर पैसेंजर को हिरासत में लिया गया, जिसके बाद उसने लिखित में अधिकारी से माफी मांगी।
मीडिया रिपोर्ट्स के मुताबिक, यह घटना 9 जुलाई की है। एयरलाइन ने हाली ही में डायरेक्टर जनरल ऑफ सिविल एविएशन (DGCA) को मामले की जानकारी दी है। जिसके बाद मामला सामने आया है।
तेज आवाज में बात करने से मना करने पर मारपीट हुई
रिपोर्ट्स के मुताबिक, एअर इंडिया के प्रवक्ता ने बताया कि फ्लाइट AI301 में एक पैसेंजर सिडनी से दिल्ली की यात्रा कर रहा था। उड़ान के दौरान वो तेज आवाज में अन्य पैसेंजर से बात कर रहा था। क्रू मेंबर ने उसे आराम से बात करने के लिए कहा तो उसने उनसे बदतमीजी की।
इसी फ्लाइट में एअर इंडिया की इन-फ्लाइट सर्विसेज के हेड संदीप वर्मा भी ट्रैवल कर रहे थे। उनकी टिकट बिजनेस क्लास में थी लेकिन सीट ठीक नहीं होने के कारण उन्हें इकोनॉमी क्लास में सीट दी गई थी। पैसेंजर की बर्ताव को देखकर जब उन्होंने उसे समझाने की कोशिश की तो उसने उन्हें थप्पड़ मार दिया और हाथ मरोड़ दिया।
लिखित में माफी मांगने पर पैसेंजर को छोड़ा गया
इसके बाद अन्य क्रू मेंबर ने आकर दोनों को अलग किया और वर्मा को दूसरी सीट पर बैठा दिया। फ्लाइट के दिल्ली में लैंड होने के बाद पैसेंजर को एयरपोर्ट के सुरक्षा अधिकारियों को दे दिया गया। इसके बाद पैसेंजर ने अधिकारी से लिखित में माफी मांगी, जिसके बाद उसे जाने दिया गया।
जनवरी में स्पाइसजेट की फ्लाइट में पैसेंजर ने की थी बदतमीजी
जनवरी में स्पाइसजेट की फ्लाइट में एक पैसेंजर अबसार आलम ने एयरहोस्टेस से छेड़खानी की थी। इस घटना का एक वीडियो भी सामने आया था। जिसमें आरोपी एयर होस्टेस पर चिल्लाता हुआ नजर आ रहा था।
इस वाकये के बाद अबसार और उसके साथी पैसेंजर को फ्लाइट से उतार दिया गया था। अबसार दिल्ली के जामिया नगर का रहने वाला था। वह अपने परिवार के साथ हैदराबाद जा रहा था। शिकायत के बाद उसे अरेस्ट कर लिया गया था।
एअर इंडिया की फ्लाइट में ही हुआ था पेशाब कांड
26 नवंबर को एअर इंडिया की न्यूयॉर्क-दिल्ली फ्लाइट में पैसेंजर शंकर मिश्रा ने बुजुर्ग महिला के ऊपर पेशाब की। इस घटना पर एयरलाइन ने कोई एक्शन नहीं लिया। एयरलाइन ने दिल्ली पुलिस में FIR कराई। यह कार्रवाई तब हुई जब पीड़ित बुजुर्ग महिला ने टाटा ग्रुप के चेयरमैन से शिकायत की।
इस मामले में DGCA ने एयरलाइन पर 30 लाख का जुर्माना लगाया। DGCA ने पायलट का लाइसेंस 3 महीने के लिए सस्पेंड कर दिया। आरोपी शंकर मिश्रा पर भी एयर ट्रैवल पर 4 महीने का बैन लगाया गया।
ये खबरें भी पढ़ सकते हैं...
फ्यूल लीक, एअर इंडिया फ्लाइट की इमरजेंसी लैंडिंग, 300 यात्री अमेरिका से दिल्ली आ रहे थे
अमेरिका से दिल्ली आ रही एअर इंडिया की फ्लाइट को तकनीकी खराबी की वजह से स्वीडन के स्टॉकहोम में इमरजेंसी लैंडिंग करानी पड़ी थी। विमान में 300 यात्री सवार थे। DGCA ने बताया था कि एअर इंडिया के बोइंग 777-300ER फ्लाइट ने अमेरिका के नेवार्क से दिल्ली के लिए उड़ान भरी थी। पूरी खबर यहां पढ़ें...
एअर इंडिया ने फ्लाइट में शराब परोसने की पॉलिसी बदली, जब तक क्रू न परोसे
एअर इंडिया ने पेशाब कांड और यात्रियों की अभद्रता की घटनाओं के बाद फ्लाइट में शराब परोसने की पॉलिसी में बदलाव किया था। बदली हुई नीति के अनुसार, पैसेंजर्स को फ्लाइट में तब तक शराब पीने की अनुमति नहीं होगी जब तक क्रू मेंबर्स उन्हें शराब न परोसें। केबिन क्रू को उन पैसेंजर्स की पहचान करने के लिए चौकस रहने को कहा गया है, जो फ्लाइट में अपनी शराब पी रहे हों। पूरी खबर यहां पढ़ें...